CELEX: 32010R0464
Language: hu
Date: 2010-05-27 00:00:00
Title: A Bizottság 464/2010/EU rendelete ( 2010. május 27. ) a 2010-es kontingensév tekintetében a cirok harmadik országokból Spanyolországba történő behozatalára vonatkozó behozatali vám csökkentésére irányuló pályázati eljárás megindításáról

28.5.2010   
            
            
               HU
            
            
               Az Európai Unió Hivatalos Lapja
            
            
               L 129/62
            
         A BIZOTTSÁG 464/2010/EU RENDELETE
   (2010. május 27.)
   a 2010-es kontingensév tekintetében a cirok harmadik országokból Spanyolországba történő behozatalára vonatkozó behozatali vám csökkentésére irányuló pályázati eljárás megindításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére, összefüggésben 4. cikkével,
   mivel:
   
               (1)
            
            
               A Közösség az Uruguayi Forduló többoldalú tárgyalásainak (2) keretében nemzetközi kötelezettséget vállalt bizonyos mennyiségű cirok Spanyolországba történő behozatalára.
            
         
               (2)
            
            
               A Spanyolországba történő kukorica- és cirokbehozatal és a Portugáliába történő kukoricabehozatal vámkontingenseinek alkalmazására vonatkozó részletes szabályok megállapításáról szóló, 2008. december 18-i 1296/2008/EK bizottsági rendelet (3) II. fejezete különös szabályokat állapított meg a behozatali vám mértékére vonatkozó csökkentés alkalmazására annak érdekében, hogy az említett rendelet 1. cikkének (1) és (2) bekezdésében meghatározott mennyiségek behozatala ténylegesen megtörténjen.
            
         
               (3)
            
            
               Tekintettel a spanyol piac 2010. évi körülményeire, helyénvaló a cirok behozatali vámjának csökkentésére irányuló pályázati eljárást indítani a behozatali kontingens teljes felhasználása érdekében.
            
         
               (4)
            
            
               A 675/2009/EK bizottsági rendelet (4)2009. december 17-ig tartó pályázati eljárást indított a cirok harmadik országokból Spanyolországba történő behozatalára vonatkozó behozatali vám csökkentésére. Az 1292/2009/EU bizottsági rendelet (5) a pályázati eljárást 2010. május 27-ig meghosszabbította. A 675/2009/EK rendeletet ezért hatályon kívül kell helyezni.
            
         
               (5)
            
            
               A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,
            
         ELFOGADTA EZT AZ RENDELETET:
   1. cikk
   (1)   Pályázati eljárás indul a cirok Spanyolországba történő behozatalára vonatkozó, az 1234/2007/EK rendelet 136. cikkében előírt behozatali vám csökkentése céljából.
   (2)   Az 1296/2008/EK rendelet rendelkezéseit alkalmazni kell.
   2. cikk
   A pályázati eljárás 2010. december 16-ig tart. Ezen időtartam alatt részleges pályázati felhívások kerülnek közzétételre, amelyek tekintetében az ajánlattételi határidőt a pályázati felhívás hirdetménye rögzíti.
   3. cikk
   Az e pályázati eljárás keretében kiadott behozatali engedélyek érvényessége az 1296/2008/EK rendelet 11. cikkének (4) bekezdése szerinti kiadási időponttól számított ötven napig tart.
   4. cikk
   A 675/2009/EK rendelet hatályát veszti.
   5. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2010. június 1-jétől kell alkalmazni.
   A rendelet 2010. december 16-án hatályát veszti.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 27-én.
      
         
            a Bizottság részéről, az elnök nevében,
         
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 336., 1994.12.23., 22. o.
   
      (3)  HL L 340., 2008.12.19., 57. o.
   
      (4)  HL L 196., 2009.7.28., 5. o.
   
      (5)  HL L 347., 2009.12.24., 22. o.